Народно читалище „ Христо Ботев – 1928 “

с. Новаково общ. Асеновград

Изх. № 5 /22.03.2024 г.

 ОТЧЕТ

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ

ПРЕЗ 2023 год.

 КЪМ НЧ “ ХРИСТО БОТЕВ – 1928 ”

с. НОВАКОВО ОБЩ. АСЕНОВГРАД

м. Март

с. Новаково

ГОДИШЕН ОТЧЕТ

През своята 95 годишна история НЧ „Христо Ботев – 1928 ” се е доказало като институция, която е неизменна в облика на с. Новаково и когато се представя българската национална традиция и идентичност, и когато се чертае стратегия за бъдещо развитие.

Смисълът на Читалището и днес е да събира хората, така както ги е събирало през вековете. Ние носим общия дух на българина. Оцелели сме, защото сме обърнати към традициите и собствения си опит на гражданска организация, запазвайки и укрепвайки културните си функции. Именно тук широк кръг хора свободно общуват с различни изкуства и се занимават с творчество. В това число и нашето читалище работи за организиране на различни мероприятия, за обединяване и сплотяване на пъстра палитра от различни поколения.

През изтеклата 2023 година екипът на Читалището работеше за:

- Повишаване на качеството на предлагания художествен продукт по повод различни чествания.

- Активно участие на художествено-творчески формации в културните прояви в селото.

- Пресъздаване на обичаи и празници.

- Участие в общински, регионални и национални конкурси и фестивали.

С основна цел- развитие и утвърждаване на духовните и културни ценности в с. Новаково и утвърждаването на Читалището като местен обществен център с културно-просветни и информационни, социални и граждански функции.

Ето и нашите резултати, продукт на целогодишната ни дейност:

1. АКТУАЛНО СЪСТОЯНИЕ НА ЧИТАЛИЩЕ „ ХРИСТО БОТЕВ-1928 г.”

с. НОВАКОВО

 Читалището организира своята дейност като спазва основните принципи в Закона за народните читалища, поддържа членска маса, ръководи се от върховен орган – Общото събрание и от читалищното настоятелство от тригодишния мандат на този състав.

Съгласно Общото отчетно - изборно събрание от 04.02.2021 г. ръководството на читалището се състои от Настоятелство - 5 члена, както следва:

1. Вили Иванова Атанасова - Председател

2. Спаска Георгиева Калоферова - Секретар

3. Атанаска Ангелова Чолакова

4. Елена Христозова Тодорова

5. Иванка Иванова Янкова - Стефану

и Поверителната комисия от 3 члена:

1.Иванка Димитрова Михайлова

2.Карамфила Латева Ковачева

3.Мария Николова Иванова

2. БИБЛИОТЕЧНО-ИНФОРМАЦИОННА ДЕЙНОСТ

 Една от основните насоки в работата на читалището през изминалата година бяха свързани с поддържане на общодостъпна библиотека и насърчаване на четенето. Библиотечната дейност е формата, чрез която читалището реализира задачата си за разширяване и обогатяване на знанията и интереса към наука, изкуство и култура.

 Библиотеката на НЧ “ Христо Ботев – 1928 ” с. Новаково е вписана в Регистъра на обществените библиотеки в България под № 2370.

ПРЕЗ 2023 год. ПОСТИГНАХМЕ СЛЕДНИТЕ ПОКАЗАТЕЛИ:

Библиотеката притежава богат съдържателен фонд от 9623 библиотечни документа.

Регистрирани през годината читатели – 195 бр. като 36 бр. са деца до 14 г.

Заети библиотечни документи за дома – 2453

Общият брой посещения в библиотеката са – 3681

Регистрирани устни справки – 84 бр. За извършените устни справки са използвани СК,БФ ,речници и енциклопедии.

През 2023 г. имаше абобамент за 2 бр. списания „ Журнал за жената “ и „ Кулинарен журнал “ – в тетрадка се записваха като регистрационна картотека.

През годината библиотекта има спечелен проект към Министерство на културата „ Българските библиотеки – съвременни центрове за четене и информираност “ 2023 г. на стойност 1308.63 лв. библиотеката набави 103 бр. нови библиотечни документа и 9 бр. на стойност 229.01 лв. със средства от читалищния бюджет.

 Качеството на библиотечно – информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства.

3 . КУЛТУРНО МАСОВА РАБОТА

 Културната ни дейност се ръководи главно от “Културният календар”, който е изготвен и внесен в община Асеновград . В село Новаково кутурно масовата работа се осъществява с помощта на Общината, Кметството и дарители. През цялата 2023 г. бяха подреждани витрини, проведени беседи, литературни четения и изготвяне на табла свързани с писатели, исторически личности, забележителности и честване на празници, представяне на книги и др . Стремим се да обогатяваме културния живот чрез разнообразни форми за приобщаване на местната общност. Читалището обединява и приютява всички, които желаят да се докоснат до достиженията на културата. Тук е мястото където широк кръг деца и възрастни изучават културно историческото наследство на родния край, занимават се с творчество и ползват различни видове услуги.

ЯНУАРИ

 - 01.01.2023 г. – Традиционно „ Сурвакане “ в с. Новаково по домовете.

На 06.01.2023 г.– Богоявление ( Йордановден). Празничен водосвет съвместно с Църковното настоятелство и Кметството.

* Още: 175 г. от рождението на Христо Ботев – Уреждане на витрина от книги с творчеството на Христо Ботев.
* 19.01.2023 г. - 100 г. от рождението на Ивайло Петров – български писател, автор на повече от 20 книги, които са преиздавани многократно в България и чужбина: „Мъртво вълнение“, „Преди да се родя и след това“, „Объркани записки“, „Баронови“, „Циганска рапсодия“ и др. Романът му „Хайка за вълци“ (1982), се превръща в класика /1923–2005/. Беседа пред витрина.
* 21.01.2023 г.- Ден на родилната помощ (Бабинден). Тържество

ФЕВРУАРИ

 - 02.02.2023 г. - за първи път в с. Новаково се проведе празникът „Дядовден “ .

- 07.02.2023 г. - прекрасната Марияна Дафчева беше в читалището в с. Новаково, за да представи своята книга " Терминал Надежда". Сред заглавията намерили място в книгата, са „ Послушай сърцето “, „ Дари “, „ Неочаквана ваканция “, „ Щъркелът “, „ Капанът “, „Черно-бели снимки “, „ Часът на земята “, „ Мария “. Тя е сред най- успешните асеновградски творци в областта на литературното изкуство.

- 15.02.2023 г. – представител на Master Chef г-жа Чолакова беше в с. Новаково, за да ни представи как се готви с уреда . Срещата беше вълнуваща, ползотворна, а ястията много апетитни и вкусни.

- 14.02.2023 г. – Ден на лозаря. Тържество съвместно с Църковното настоятелство и Кметството, пресъздаване на обичая “зарязване “ на лозята.

По повод "Деня на археолога ", който се чества на 14 февруари секретарят на Народно читалище „ Христо Ботев 1928 ” с. Новаково Спаска Калоферова поднесе поздравления за професионалния празник на дългогодишния археолог Доц. д-р. Иван Джамбов. А той от своя страна произнесе тържествено слово и спомена за направените от него и екипът му разкопки през 2003 г. на Средновековната църква " Св. Атанас" точно преди 20 години в местността "селище" в с. Новаково .

 МАРТ

- 01.03.2023 г. – Ден на мартеницата. Мартенска работилничка Изработка на мартеници. Изложба от мартеници.

- 03.03.2023 г. – Освобождението на България от османско робство. Беседа пред витрина.

- 04.03.2023 г. - празникът започна в храм " Св. Възнесение Господне " с празнична света литургия и водосвет за здраве. След това Спас Тюроленгов премина със своите коне яздейки. Всеки желаещ имаше възможност да язди кон по случай " Конският Великден ". Тържеството продължи в клуба. Наш специален гост бе Яне Янев - председател на Съюза на тракийските дружества в България . Той поздрави всички присъстващи и най- вече самодейците от с. Новаково. Доц. д-р Иван Джамбов разказа за керамичната икона на Св. Теодор Стратилат от 10 -ти век. Участие взеха Групата за изворен фолклор при НЧ " Христо Ботев - 1928, златният медалист Димитър Вълков и новаковският славей Младен Младенов.

-08.03.2023 г. – Международен ден на жената. Тържество.

-21.03.2023 г. – Първа пролет. Изложба на детски рисунки .

- 28.03.2023 г. – Кулинарен конкурс в чест на Първа пролет. В кулинарното предизвикателство се включиха 22 участника Имаше голямо разообразие от вкусотии - пити, сърми, бурания, родопски клин, картофени кюфтета, фунийки, мъфини, торти, еклери, кекс, бухти, баклавички, торта къртичина и др.Кулинарните вълшебства се оценяваха от 3- членно жури, което отличи първо , второ и трето място всички получиха грамоти а победителите и поощрителни награди.

<https://tvsat.bg/shows/dnevnik/dnevnik-28-03-2023/?fbclid=IwAR1kG2dBuUp1TxTEBy-kL5Qm1XK3CI-h8q63B04yXo7GD9RSA1MzVQXxOUg>

30.03.2023 г. – по повод 170 г. от рождението на Винсент Ван Гог - холандски живописец ( 1853 г.- 1890 г. ) се проведе беседа за писмата на известния художник до брат му Тео. Чрез писмата му ставаме част от историята на една неповторима личност, но най- силното чувство, което остава е, че Винсент Ван Гог е просто един човек търсещ обич.

 АПРИЛ

-02.04.2023 г. В приказния свят на Х. Кр. Андерсен- 218 г. от рождението му. Международен ден на детската книжка.

 - Още: 02.04.2023 г. – 23.04. 2023 г. Маратон на четенето.

- 07.04.2023 г. присъстващите на здравната беседа по повод Световния ден на здравето получиха ценни напътствия и практични съвети за това как да бъдат отговорни към здравето си. Благодарим на д-р Топчиян и г-жа Капарова за отделеното внимание към жителите на с. Новаково.

-12.04.2023 г. до 15.04.2023 г. Изработване на украшения за Великден.

- 13.04.2023 г. 13.04.2023г. –На Велики четвъртък с децата боядисваме яйцата и изнасяне на беседа за традициите на Великден.

-16.04.2023 г.- Възкресение Христово ( Великден). Празнично богослужение. Изложба на Арт ателие „ Сръчни ръце “ от яйца, рисунки, картички.

-20.04.2023 г. – По повод 147 г. от Априлското въстание (1876 г.) . Рецитал.

-22.04.2023 г. Световен ден на земята. Конкурс за рисунка на асвалт на тема „ Нашата планета Земя “

- Още: 100 г. от рождението на Радой Ралин – български писател, поет, сатирик, дисидент, известен с творчество, изтъкващо ценностите на свободата. Витрина.

- 24.04.2023 г. – Дългоочакваните два тома на Пловдивският университет от международната научна конференция под наслов " Ползата от историята" вече са при нас . Събитието бе посветено на 300 - годишнината от рождението на Паисий Хилендарски и 260 г. от написването на " История славянобългарска". Доц. д-р Иван Джамбов и Спаска Калоферова се включиха с доклад на тема : " ЦЪРКОВНО СТРОИТЕЛСТВО В ЗЕМЛИЩЕТО НА СЕЛО НОВАКОВО, АСЕНОВГРАДСКО ( Традиции и съвременност).

 МАЙ

-06.05.2023 г. – Свети Георги Победоносец (Гергьовден). Ден на храбростта на Българската армия. Групата за изворен фолклор от с. Новаково се включи в празничната програма за Гергьовден в гр. Асеновград.

-10.05.2023 г. – Световна здравна организация. Движението - това е здраве. Поход.

-11.05.2023 г.- Работна среща в ГБ "Паисий Хилендарски" Асеновград по повод професионалния ни празник. Работната среща е организирана от Община Асеновград – отдел „Култура“, ГБ „Паисий Хилендарски“ гр. Асеновград и Методичен отдел на НБ „Иван Вазов“ Пловдив. - 24.05.2023 г. – Празник на българската просвета и славянска писменост. С почит и уважение поздравявам хората, които се включиха в нашата инициатива за графично изписване на буквите от Кирилицата или Глаголицата. Специални благодарности към Център за настаняване от семеен тип за лица с психични разстройства - 3600 гр. Лом, които също се включиха. Нека вярваме в силата на буквите и словото, а то да ни води до нови хоризонти. - 25.05.2023 г. –(Спасовден). Църковно Богослужение в храм „ Свето Възнесение Господне „ с. Новаково . Прави се курбан за здраве на населението.

 27.05.2023 - Празник на селото. Тържество съвместно с Кметството ( събор)

 ЮНИ

- 13.06.2023 г. –120 г. от рождението на Филип Кутев Тенев – български композитор, диригент и фолклорист. Основател и дългогодишен ръководител на днешния Фолклорен ансамбъл „Филип Кутев“/ 1903–1982/. Живот и творчество и изпълнения на фолклорния ансамбъл. Презентация.

- 26.06.2023 г. участва в събитие на асеновградското НЧ "Родолюбие" за споделяне на успешни образователни практики в ранно детство и предучилищна възраст по програма на мрежата РЕЙН. На дискусията бяха обсъдени важни теми за взаимоотношенията между деца и родители. В практическата част се проведоха примерни игри, които да покажат въздействието на силната връзка с майките и татковците върху развитието на подрастващите. Темата бе „Практиката Утринна среща“ и се проведе в Градска библиотека "Паисий Хилендарски" - Асеновград.

- 30.06.2023 г. – Новаковски раздумки - седянка

 ЮЛИ

- 03.07.2023 г. до 30.08. 2023 г. Лятна занималня. Понеделник , Сряда и Петък

 03.07.2023 г. – Откриване на „ Лятна занималня “ за трета поредна година.

05.07.2023 г. – Приключения сред природата и вкусни, вкусни сандвичи!

10.07.2023 г. – Занимания по интереси.

14.07.2023 г. Игри на открито

17.07.2023 г. – С групата от лятната занималня посетихме храм " Свето Възнесение Господне " с. Новаково, за да почетем паметта на св. Марина известен като МАРИНДЕ.

19.07.2023 г. – Редим пъзел и деца четат на деца!

26.07.2023 г. – Слънчев ден и слънчево настроение!

28.07.2023 г. – Веселба игри на открито, израбтване на кученце и деца четат на деца.

31.07.2023 г. – лятната занималня ще премине в няколко поредни срещи с Елена Запрянова . Ще се проведат активности за развитие на емоционалната интелигентност на децата. В съвременното ни забързано и стресиращо ежедневие акцентът върху емоционалното здраве на децата ни е по-актуален от всякога. Да разпознават, разбират, назовават, изразяват и регулират своите емоции са умения на емоционалната интелигентност. За да са щастливи, уверени, осъзнати и отговорни децата имат нужда от помощта на нас, възрастните.

АВГУСТ

02.08.2023 г. – Рисуването върху камъни се оказа доста увлекателно занимание и не чак толкова трудно да се справят дори най- малките!

04.08.2023 г. – Елена Запрянова преговори и припомни на децата какво е емоция? Емоциите са приятни и неприятни; с високи и ниски нива енергия.

Активностите днес бяха за зелената зона на емоциометъра: приятни чувства и ниска енергия - доверие, приемане, любознателност, благодарност.

Първото занимание: албум - разглеждане на снимки за сплотяване; показване на доверие. На снимките са запечатани разнообразни емоции.

Второто занимание: Идентификация - игра с имена и изброяване на качества.

16.08.2023 г. – В лятната занималня обсъждахме емоционалните състояния от червената зона на емоциометъра - агресия, което поражда насилието и тормоза. Изпробвахме техники ( правилни, градивни и здравословни за справяне с агресията) :

- физическо натоварване биене на възглавница, късане на хартия, пукане на " балончета" от опаковки на стоки, стискане на стрес топка;

- пеене, слушане на музика;

- дихателни упражнения за успокояване - вдишване през носа дълбоко и после бавно издишване през устата.

Също така играхме боулинг с подръчни средства.

17.08.2023 г. – Децата от лятната занималня си направихме един филмов ден. Филмът бе много остроумен, оригинален и забавен – това е „Отвътре навън“, новият филм на Pixar.

18.07.2023 г. – 185 г. от рождението на Васил Иванов Кунчев /Васил Левски/– български национален герой, идеолог и организатор на българската национална революция, основател на Вътрешната революционна организация /1837–1873/. Изложба.

- 27.08.2023 г. – 195 г. от рождението на Христо Груев Данов – основоположник на българското книгоиздаване /1828 – 1911/. Изработване на табло

- 31.08.2023 г. – С края на месец август, дойде и краят на „ Летната занималня ” за децата в с. Новаково . С голям интерес и ентусиазъм от страна на участниците протекоха всички дейности.И тази година се включиха деца от различни възрасти. Беше изключително забавно лято с много усмивки, емоции, игри и спомени. По случай успешния завършек всички получиха грамоти, емоциометър, приказка за "Тъгата и радостта" и по един сладолед.

 СЕПТЕМВРИ

- 01.09.2023 г. – 125 г. от рождението на Димитър Талев – български писател и журналист, автор на тетралогията „Железният светилник“, „Преспанските камбани“, „Илинден“ и „Гласовете ви чувам“ /1898–1966/. Витрина с произведения на автора.

-02.09.2023 г. – Възпоменателно тържество по случай битката в Новаковския балкан. Поднасяне на венци пред паметника на загиналите партизани.

-05.09.2023 г. – По повод 138 г. от " Съединението на България " празнично слово произнесе Даниела Костова гл. експерт в отдел „Хуманитарни дейности, проекти и сътрудничество“ в община Асеновград, Заместник-кметът на Асеновград инж. Петър Петров отправи поздрав към жителите на с. Новаково от името на кмета на община Асеновград д-р. Христо Грудев. Слово изнесе Росица Бикова – уредник в ИМ Асеновград. Всички представители на Община Асеновград, кметът на село Новаково Милен Демирев и признателни жители почетоха паметта на поп Ангел Чолаков, и безстрашните герои отдали живота си в това свято дело.Групата за изворен фолклор при Народно читалище " Христо Ботев 1928 " с. Новаково взе участие с кратка програма.

- 14.09.2023 г. - На този ден православната християнска църква празнува един от своите най-светли празници - " Въздвижение на Светия Кръст Господен. Кръстовден.

-17.09.2023 г. – 125 г. от рождението на Христо Смирненски – български поет, сатирик, журналист, основна тема в творчеството му е социалната несправедливост, ярък представител на авангардизма в българската литература /1898–1923 /. Беседа пред витрина.

 ОКТОМВРИ

- 08.10.2023 г. – 65 г. от смъртта на Ран Босилек. Литературен разговор.

- 22.10.2023 г. – 120 г. от рождението на Златю Бояджиев – български художник, известен със своите портрети и пейзажи, един от най-самобитните български художници на XX век /1903–1976/. Представяне на негови известни картини.

 НОЕМВРИ

- 07.11.2023 г. - Представяне на професията „ библиотекар “ от Спаска Калоферова в основно училище „ Отец Паисий “ с. Тополово на децата от 3-ти клас заедно с 2- ри клас. Срещата бе изпълнена с емоции, възторг и много смях. Темата беше "Моята бъдеща професия".

- 11.11.2023 г. - православната църква почита паметта на Св.великомъченик Мина.

- 14.11.2023 г. -Световен ден за борба с диабета. Захарната болест е разпространено заболяване в България, което засяга стари и млади. Витрина от книги.

- 17.11.2023 г. Ден на четенето в България - " Хайде да четем Новаковци "

- 24.11.2023 г. - е обявен за Световен ден на танца.Той се празнува от 1982 г. по инициатива на ЮНЕСКО. Празник на танцова група „ Новаковци “.

 ДЕКЕМВРИ

- 02.12.2023 г. 40 г. от смъртта на Павел Вежинов – витрина

- 04.12.2023 г. - се проведе творческа среща с писателя Нидал Алгафари, която беше безкрайно приятна и интересна. Неусетно минаха два часа с увлекателно слово за романите, завладяващи с истината за българската душевност, народни празници и любовта във всичките й измерения.

22.12.2023 г. - Вълнуваща среща на поколенията. Между групата по народни танци “Новаковци”, която всеки петък оглася и раздвижва новаковските къщи, и младежка фолклорна танцова група от гр. Пловдив.

25.12.2023 г. - Конкурс за изработка на " Най- красива коледна играчка за елха" . Включиха се 153- ма участника, от 33 населени места. С вложените усилия и творчески умения бяха сътвори прекрасни играчки за елха, с които засия витрината пред кметството в с. Новаково.

 4.ЛЮБИТЕЛСКО ХУДОЖЕСТВЕНО ТВОРЧЕСТВО

Фолклорът е отражение на живота на народа ни. Предавани от поколение на поколение народните песни и обичаи се съхраняват през вековете и достигат до нас.

 Групата за изворен фолклор през изминалата 2023 г. продължи дейността си чрез провеждане на репетиции, поддържане и запазване на местните песни и подготовка за предстоящи изяви във фолклорни фестивали.

 Основната задача на групата е създаване на траен интерес към българските народни песни, празници, традиции и обичаи, създавани през вековете. Нашата цел е да покажем, че традициите ни са лицето, душата и сърцето на един народ. Важно е да ги пазим, защото това ще остане и ще ни пази и сплотява като народ.

 През 1958 г. в село Новаково към НЧ “ Христо Ботев – 1928 ”е била създадена “Женска народна група” от 10 жени . По – късно през 1983г. се създава нова група – “Смесен народен хор “ под ръководството на ръководителя Димитър Димитров от град Асеновград . И двете групи работят в продължение на 10 години, а след това “Женската народна група” прекъсва дейността си и продължава само “Смесения народен хор” , който се е състоял от 30 участника, мъже и жени семейно и така до смъртта на ръководителя. След това групата уредява и се поема от местни ръководители от селото учители – Атанас Тянев , Тодор Чолаков, и така стигаме до 2010 г. , когато се основава “Група за изворен фолклор “, тя се поема под художественото ръководство на Мария Тачева, която е води и до днес. Групата за автентичен вече датира повече от 10 години. Има изграден разнообразен репертоар от фолклорни песни подбрани от всички етнографски области на страната. Певиците от групата събират и подготвят нови автентични народни песни, с които участват на много конкурси за автентичен фолклор в България, където винаги с прекрасните си изпълнения заемат челно място и остават публиката с притаен дъх.

 Със задоволство можем да отбележим, че тази група е една от малкото на територията на общината, които не са прекъсвали дейността си от момента на своето създаване. Всички в групата имат автентични носии с, които вземат участия на различни мероприятия. Носията е специфично облекло, което се различава в зависимост от региона, от който произлиза. Тя е характерна за много народности, но българската носия е една от най- изразителните и цветни. Всички с желание и обич към народните песни безвъзмездно репетират и участват активно в различни прегледи и фестивали на местно, окръжно и национално ниво. В момента групата се състои от 18 жени и 2 – ма мъже . Индивидуалният изпълнител Димитър Вълков и корепетитор Димитър Славов. За добрите постижения говорят свидетелстват взетите участия и получените през годините награди.

През 2023 год. групата има следните изяви:

 Участници – 20

 Изяви – 13

21.01.2023 г. – „ Бабинден “ Деня на родилната помощ с.Новаково

14.02.2023 г.– „ Трифон Зарезан “ с. Новаково

04.03.2023 г. – „ Тодоровден “ с. Новаково

28.03.2023 г. – Кулинарен конкурс в чест на Първа пролет

06.05.2023 г.– „ Деня на храбростта и българската армия “ – Гергьовден в гр. Асеновград.

27.05.2022 г. – Традиционен празник на с. Новаково “ Спасовден”

28.05.2023 г. – „ Майски културни празници “ 2023 гр. Асеновград.

03.06.2023 г. – XI Балкански шампионат по фолклор “ Евро фолк – Жива вода 2023 ” гр. Хисаря – присъден Бронзов медал в категория автентични фолклорни песни, Диплом, Препоръка и Грамота за съществения принос при съхранение и развитие на Балканските традиционни народни изкуства.

Индивидуално изпълнение на Димитър Вълков – присъден Златен медал.

22.07.2023 г. – VII Национален фолклорен събор на народното творчество Св. Константин – 2023 г. - присъдено II място статуетка , Грамота за участие и Грамота и медал за най- възрастен участник на Мария Тачева.

Индивидуално изпълнение на Димитър Вълков – присъден Златен медал, грамота за участие.

26.08.2023 г. – XVII Национален тракийски фолклорен събор „Богородична стъпка “ Старозагорски бани 2023 – групата получи Грамота за участие и плакет.

Индивидуално изпълнение на Димитър Вълков – присъден Златен медал, грамота за участие и диплом за съхраняване ии популяризиране на традиционната култура.

02.09.2023 г.– “Тържество посветено на героите загинали при битка в Новаковския балкан ”.

 05.09.2023 г. – “ Ден на съединението ”. Почитане паметта на поп Ангел Чолаков.

22.12.2023 г. – Вълнуваща среща на поколенията.

**Клуб “ Приятели на книгата “**

участници – 11 участници на възраст от 7 г. до 14 г. с ръководител Спаска Калоферова.

Целите на клуба са чрез разнообразни програми и дейности да се насърчава и стимулира четенето при децата, да се изгражда и поддържа по-добра читателска и информационна култура у младите членове.За насърчаването на подрастващите главна роля заемат родителите, учителите и заобикалящата ги среда. От особено значение е заедно да обединят усилия и да изградят у детето любов към книгите и четенето.

Една от съвременните начини за засилване на интереса към четенето е чрез кампанийно провеждащи се акции като изнасяхме книжки навън в парка и те се редуваха да четат. Тези кампании биха много успешни, бяха включени литературни игри, в които децата да участваха активно, а в замяна бяха поощрени с любима книга като подарък.

Друг вариант, който прилагахме беше едно дете да нарисува част от приказка, a останалите да е познаят. За да се стимулира четенето при децата от съществено значение е да им предоставим правото сами да избират книгите, които да четат. Това е и ключът към мотивацията в детска възраст.

 02.04.2023 г. В приказния свят на Х. Кр. Андерсен- 218 г. от рождението му. Международен ден на детската книжка.

 - Още: 02.04.2023 г. – 23.04. 2023 г. Маратон на четенето.

Децата от клуба помагат при обработването на новите книги и облепването на повредени книги.

**Клуб „ Краезнание “**

10 участници на възраст от 8 г. до 14 г. с ръководител Спаска Калоферова .

Краеведската дейност води до установяване на трайни връзки на децата с културните институти, местното население и обществените организации, стимулира децата към участие в общественополезни дейности. Следователно краезнанието е многофункционално, защото съчетава в себе си обучаващ, възпитаващ и развиващ ефект. Това е една многопосочна по своето съдържание дейност, включваща изучаването на история, география, природа, етнография, фолклор и др.

На витрината пред Кметство с. Новаково, НЧ „ Христо Ботев - 1928“ подреди етнографски кът който продължава да събира експонати от семейния бит, колекция от съдове и предмети, автентични носии и др.

През годината са разгледани : Обичаи , традиции и фолклорни носии на с. Новаково.

12.11.2023. – Какви тайни крият българските шевици.

**Арт ателие „ Сръчни ръце “ и лятна занималня.**

12 участници на възраст от 6 г. до 14 г. с ръководител Спаска Калоферова

Чрез подбрани творчески занимания и дейности, съобразени с интересите и желанията на децата ще обогатим знанията, уменията, креативността и въоражението им. Така те изразяват своите преживявания и потребности, изследват и преоткриват света, учат се да разпознават емоциите, изграждат отношения на доверие и уважение.

07.07.2023 г. – Децата от ателие „ Сръчни ръце “ в лятната занималня си изработиха книжен талисман, емблема на добрия късмет и по- специално четирилистна детелина.

12.07.2023 г. – Децата от ателие „ Сръчни ръце “ в лятната занималня си изработиха книжно гущерче , след което бяха разгледани енциклопедиите за животните.

21.07.2023 г. Изработване на книжно зайче с децата от ателие „ Сръчни ръце“.

**Група за народни танци „ Новаковци “ съвместно с фондация „ Градина на познанието “ с. Новаково .**

 участници – 25 с ръководител Николай Николов

22.12.2023 г. - Вълнуваща среща на поколенията. Между групата по народни танци “Новаковци”, която всеки петък оглася и раздвижва новаковските къщи, и младежка фолклорна танцова група от гр. Пловдив. Празник за душата на жителите на прекрасното и китно село Новаково. По време на срещата бяха представени традиционни български храни и гозби за Бъдни вечер, приготвени от танцьорите на група “Новаковци". Заедно с това всеки младеж проведе лични срещи с жители-кореняци от селото, които им разказаха как новаковци празнуват Рождество Христово и какви традиции помни селото и неговите жители. Споделиха коледна традиция и обичай, свой спомен или преживяване от миналото, предавано от баби и дядовци на синове, дъщери, внуци и внучки. Групите по народни танци и новаковската Група за изворен фолклор към Народно читалище “Христо Ботев 1928” докоснаха всички до магията на българския танц, песен и фолклор. Накрая всички завършихме с наученото ново хоро и се хванахме заедно, съхранявайки в едно преди, сега и утре.В срещата се включиха деца, младежи и жители на селото и станаха част от своеобразния празник на традициите и новаковския дух.

5. ФИНАНСОВА И ОРГАНИЗАЦИОННА ДЕЙНОСТ

 Издръжката на Читалището се осъществява от бюджета на Община Асеновград, чрез субсидията, която е насочена за поддръжка и развитие на читаличните дейности. Средствата се използват целенасочено, целесъобразно по предназначение.

През 2023 г. успяхме за закупим мултимедиен проектор.

 През 2024 год. ще насочим усилията за участие в обявени проекти, нови книги, снабдяване с технически средства, оборудване и климатици.

 Членовете на ръководството на Читалището са всеотдайни, отговорни, редовно вземат участие в провежданите заседания. На заседанията сме разглеждали организационни въпроси, финансови, провеждане на културни мероприятия, участия на Грипата за изворен фолклор в национални събори и конкурси, библиотечната дейност и др .

 В отчета за дейността на читалището може да сме пропуснали да споменем някои важни неща. Но всички вие сте свидетели и участници в нашата дейност и заедно всички се стремим да се случват хубави неща, да разнообразяваме дейността си, да направим всичко възможно жителите на с. Новаково да са удовлетворени.

 Искам да Ви уверя в едно - през целия отчетен период всички ние: читалищното настоятелство, секретаря на читалището, самодейците, членове на клубовете - работихме за опазването на българското културно наследство и за съхраняване на българския дух. Така ще бъде и занапред. Ще работим и ще постигаме по – добри резултати, за да бъде читалището притегателен център за хора от различни възрасти .Уверени сме, че Народно читалище "Христо Ботев – 1928 “ е храм на културата и ще продължи да изпълнява своята мисия , функции и задачи и в бъдеще. То е място, където хората могат свободно да общуват с различни изкуства и да се занимават с творчество. Наш дълг е да продължим да го съхраняваме с чест и достойнство.

НЧ „ Христо Ботев – 1928 “ Председател : .........................

с. Новаково / Вили Атанасова /

НЧ “ Христо Ботев -1928” с. Новаково,

общ. Асеновград

**ПРОГРАМА**

**ЗА**

**ДЕЙНОСТТА НА ЧИТАЛИЩЕТО**

**ПРЕЗ 2024 г.**

**НЧ “ Христо Ботев 1928” с. Новаково, общ Асеновград**

**ПРОГРАМА**

**ЗА**

**ДЕЙНОСТТА НА ЧИТАЛИЩЕТО ПРЕЗ 2024 г.**

 Народните читалища са призовани да имат водеща духовна роля, да създават и творят, необходими за населението дейности, в които да се оглеждат духовните пътища и родовата памет.

 Годишната програма за развитие на читалищната дейност през 2024 г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност през 2024 г. цели обединяване на усилията за развитие и утвърждаване на читалището като важна обществена институция, градяща културната идентичност на село Новаково. Тя обобщава най-важните моменти в работата на читалището, приоритети, цели и задачи, които ще спомогнат за развитието, укрепването и модернизирането му в общодостъпно и желано място за местната общност. Ще се работи за създаване на условия за превръщането на институцията в културен център, утвърждаващ ценностите на гражданското общество. На територията на с. Новаково функционира само НЧ „ Христо Ботев – 1928 ” с. Новаково**.**

1. **ЦЕЛИТЕ НА ЧИТАЛИЩЕ „ ХРИСТО БОТЕВ – 1928 “ с. НОВАКОВО СА ДА ЗАДОВОЛЯВА КУЛТУРНИТЕ ПОТРЕБНОСТИ В НАСЕЛЕНОТО МЯСТО КАТО:**
	* От създаването си до наши дни читалището издирва, подържа, съхранява и предава народните традиции и обичаи за приобщаване на населението към общочовешките ценности.
	* съдейства за развитие и обогатяване и утвърждаване на културните ценности на обществото.
	* Осъществява дейности свързани с възпитанието, обучението и пълноценното уплътняване на свободното време на деца, младежи и възрастни.
	* организира и провежда чествания на бележити дати и празници, подпомагани от Общината, Кметството и Църквата.
	* търси спонсори и дарители за разширяване и подобряване на читалищната дейност.
	* участва в проекти за допълнителни средства.
	* осигурява достъп до информация.
	* да продължи рекламната дейност за привличане на нови членове чрез популяризиране изявите на читалищната дейност в електронни медии.
2. **ДЕЙНОСТИ**

 1. Библиотечно и информационно обслужване.

 Традиционно библиотеката е в основата на дейността на читалището. Тя трябва да прилага всички форми за привличане на повече читатели, като формира траен интерес към книгата, и да бъде любимо място задоволяващо читателските интереси.

* Обновяване на библиотечния фонд в зависимост от интересите на читателите ;
* Подобряване дейността на библиотеката, съобразена с интересите и нуждите на населението, чрез различни форми на културно – масовата работа;
* Осъществяване на изложби, свързани с бележити дати на личности и събития от местен, регионален и национален характер;
* участие и реализиране на обявени проекти за 2024 г. с цел допълване и обновяване на фонда за задоволяване на читателските интереси.
* Дейности свързани с повишаване на културата на четене сред децата.
* Организиране на сбирки по библиотечно библиографски знания, попълване на обособения кът за библиотечни документи по препоръчителните списъци.
* Подреждане на детски творби – рисунки, стихотворения и разкази създадени от тях.
* Работа по к.м.р. с книгата, съобразен с изготвения културен календар за 2024 г.

 През 2024 г. трябва да се търсят допълнителни средства за :

* създаване на условия, които да предоставят необходимата информация на потребителите – закупуване на компютър и мултимедия, предоставяне на компютърни и интернет услуги.

 Библиотеката да изпълни следните показатели:

Библиотечен фонд – 9700

Нови книги – 100

Разд. б. д. – 2400

Читатели - 215

Посещения – 3600

2. Културна дейност.

 – Осъществяване на културният календар за читалищните прояви.

* Участие в културните мероприятия на Общината.
* Честване на официалните и традиционни празници, сборове и годишнини;
* Провеждане на мероприятия, свързани със съхраняването, развитието и популяризирането на местни традиции и обичаи;
1. **ЛЮБИТЕЛСКО И ХУДОЖЕСТВЕНО ТВОРЧЕСТВО**

Към читалището да функционират:

1. Група за изворен фолклор.

А ) участници – 20 с художествен ръководител : Мария Тачева.

Б ) изяви – 7

1. Клуб “ Приятели на книгата “

А ) участници – 11 с ръководител Спаска Калоферова.

1. Клуб “ Краезнание “

А ) участници – 10 с ръководител Спаска Калоферова

1. Арт ателие „ Сръчни ръце “

А) участници – 12 с ръководител Спаска Калоферова

1. Група за народни танци „ Новаковци “ съвместно с фондация „ Градина на познанието “ с. Новаково

А) участници – 25 с ръководител Николай Николов

1. **МАТЕРИАЛНО ТЕХНИЧЕСКА БАЗА**

Съгласно Закона за Народните читалища, наред с досегашната културно просветна дейност е необходимо да се извършва социална и образователна дейност. Сградата е общинска собственост- библиотека, хранилище, детски отдел, справочен отдел, свободен достъп - 99,44 кв. м. Предвиждаме читалището да продължи да търси програми и проекти за подобряване и поддръжка на оборудването, обзавеждането, ремонта и поддръжката на залите, за да осигурим и предложим на нашите потребители компютърни устройства и интернет.

При осигуряване на необходимите средства да се извърши :

* Закупуване на 2 бр. компютри за библиотеката.
* Закупуване на мултимедия.
* Закупуване на климатици за отопление на библиотеката.
* Частичен ремонт на сградата на библиотеката – външно изкърпване и саниране, смяна на дограмата, пребоядисване и др.

**КУЛТУРЕН КАЛЕНДАР**

ЯНУАРИ

* 01.01.2024 г. – Традиционно „ Сурвакане “ в с. Новаково по домовете.
* 06.01.2024 г.– Богоявление ( Йордановден). Празничен водосвет съвместно с Църковното настоятелство и Кметството.
* Още: 176 г. от рождението на Христо Ботев – Уреждане на витрина от книги с творчеството на Хр. Ботев.
* 12.01.2024 г. -. 120 г. от рождението на Георги Караславов, български писател /1904 – 1980/ - Колективно четене.
* 20.01.2024 г. – 620 г. от смъртта на Петриарх Евтимий Търновски, старобългарски писател и религиозен деец /1330-1404/ - видео презентация.
* 21.01.2024 г.- Ден на родилната помощ (Бабин ден). Тържество
* 31.01.2024 г. 170 г. от рождението на Стефан Стамболов е български държавник, революционер, журналист и поет /1854 – 1895/

ФЕВРУАРИ

* 01.02.2024 г. Дядовден
* 10.02.2024 г. 90 г. от рождението на Татяна Лолова.
* 14.02.2024 г. – Ден на лозаря. Тържество съвместно с Църковното настоятелство и Кметството, пресъздаване на обичая “зарязване “ на лозята.
* 15.02.2024 г. – Международен ден на скаутите.
* 19.02.2024 г. – 151 г. от обесването на Васил Левски. Изложба от книги, документи, снимки.

МАРТ

* 01.03.2024 г. – Ден на мартеницата. Мартенска работилничка Изработка на мартеници. Изложба от мартеници.
* Още : - Ден на самодееца. Тържество.
* 03.03.2024 г. – Освобождението на България от османско робство. Беседа пред витрина.
* 08.03.2024 г. – Международен ден на жената. Тържество.
* 09.03.2024 г. – 90 г. от рождението на Юрий Гагарин, първият излетял космонавт в космоса /1934 – 1968/ -Презентация
* 15.03.2024 г. – 45 г. от смърта на Емилиян Станев.
* 22.03.2024 г. – Първа пролет. Кулинарна изложба.
* 23.03.2024 г. Тодоровден . Църковна литургия и кушия.

АПРИЛ

* 01.04.2024 г. – Ден на хумора и шегата. Детско утро.
* 02.04.2024 г. В приказния свят на Х. Кр. Андерсен- 219 г. от рождението му. Международен ден на детската книжка.

 - Още: 02.04.2024 г. – 23.04. 2024 г. Маратон на четенето.

 - 03.04.2024 г. –145 г. от обявяването на София за столица.Беседа

 - 04.04.2024 г. – 105 г. от рождението на Веселин Ханчев - четене

* 07.04.2024 г. – Международен ден на здравето . Презентация
* 20.04.2024 г. – 148 г. от Априлското въстание (1876 г.) . Рецитал.
* 22.04.2024 г. Световен ден на земята. Конкурс за рисунка на асвалт.

МАЙ

* 01.05.2024 г. – Ден на труда .
* 02.05.2024 г. Боядисване на великденски яйца. Изработване на украшения.
* 05.05.2024 г.- Възкресение Христово ( Великден). Празнично богослужение. Изложба на Арт ателие „ Сръчни ръце “ от яйца, рисунки, картички.
* 06.05.2024 г. – Свети Георги Победоносец (Гергьовден). Ден на храбростта на Българската армия. Църковно богослужение. Беседа.
* 10.05.2024 г. – Световна здравна организация. Движението - това е здраве. Поход.
* 20.05.2024 г. - 225 г. от рождението на Оноре дьо Балзак, френски писател /1799 – 1850/ - Беседа пред витрина
* 24.05.2024 г. – Празник на българската просвета и славянска писменост.
* Участие на Групата за изворен фолклор регионални и национални събори, прегледи и фестивали.

ЮНИ

* 01.06.2024 г. – Международен ден на детето. Детство мое. Конкурс
* 02.06.2024 г. – Ден на Ботев и загиналите за свободата и независимостта на България. Тематична вечер.
* 06.06.2024 г. - 225 г. от рождението на Александър Сергеевич Пушкин, руски поет, драматург, литературен критик, историк, публицист и белетрист от периода на Романтизма /1799 – 1837/ -витрина
* 12.06.2024 г. - 120 г. от рождението на Атанас Далчев, български поет, преводач и есеист /1904 – 1978/ - литературно четене.
* 13.06.2024 г. – Възнесение Господне (Спасовден). Празник на селото. Тържество съвместно с църковното настоятелство и Кметството.
* 25.06.2024 г. - 115 г. от рождението Димитър Димов, български писател и драматург /1909 – 1966/ Беседа пред витрина.
* 30.06.2024 г. – Новаковски раздумки - седянка
* Участия на читалището с Групата за изворен фолклор в регионални и национални събори, прегледи и фестивали.

ЮЛИ

* 01.07.2024 г. до 30.08.2024 г. Лятна занималня. Понеделник , Сряда и Петък .
* 11.07.2024 - 160 г. от рождението на Петър Константинов Дънов, български теолог и философ /1864 – 1944/ - силата на мисълта.
* 17.07.2024 г. - 55 г. от рождението на Мария Лалева, българска писателка. Автор на „Живот в скалите“ и Жена на годината на сп. „Грация“ през 2019 г. /1969/. Литературно четене.
* 24.07.2024 г. - 65 г. от рождението на Здравка Ефтимова, българска писателка, преводачка, белетристка /1959/ витрина
* 31.07.2024 г. 110 г. от рождението на Луи дьо Фюнес, френски актьор, киносценарист и кинорежисьор /1914 – 1983/ гледане на филми с актьора.
* Участия на читалището с Групата за изворен фолклор в регионални и национални събори, прегледи и фестивали.

АВГУСТ

* 01.07.2024 г. до 30.08. 2024 г. Лятна занималня. Понеделник , Сряда и Петък
* 01.08.2024 г. – Ден на градинаря. Изложба от природни материали.
* 27.08.2024 г. – 96 г. от основаването на НЧ „ Христо Ботев – 1928 “ с. Новаково.
* Участия на читалището с Групата за изворен фолклор в регионални и национални събори, прегледи и фестивали.

СЕПТЕМВРИ

* 03.09.2024 г. – Възпоменателно тържество по случай битката в Новаковския балкан. Поднасяне на венци пред паметника на загиналите партизани.
* 06.09.2024 г. – Ден на съединението на България. Тържество пред паметника на поп Ангел Чолаков.
* 15.09.2024 г. – 105 г. от рождението на Николай Хайтов, български писател /1919 – 2002 / Беседа пред витрина.
* 22.09.2024 г. – Ден на независимостта на България. Табло и филм.
* 30.09.2024 г. - 100 г. от рождението на Труман Капоти, американски прозаик - класик /1924 – 1984/ витрина
* Участия на читалището с Групата за изворен фолклор в регионални и национални събори, прегледи и фестивали.

ОКТОМВРИ

* 190 г. от рождението на Любен Стойчев Каравелов, български писател, публицист, революционер-демократ /1834 – 1879/
* 01.10.2024 г. – Ден на възрастните хора. Покров Богородичен. Среща разговор.
* 08.10.2024 г. – 160 г. от рождението на Бранислав Нушич, сръбски писател – хуморист и комедиограф /1864 – 1938/ Литературен разговор.
* 16.10.2024 г. – 110 г. от смъртта на Пейо Яворов – предаване Историята оживява. Витрина с неговото творчество.
* 24.10.2024 г. – 95 г. от рождението на Йордан Радичков, български писател и драматург /1929 – 2004 /
* 28.10.2024 г. 110 г. от смъртта на Пеньо Пенев .

НОЕМВРИ

* 01.11.2024 г. – Деня на народните будители / 31 октомври 1922 / Урок по „ Родолюбие “ с деца .
* Още: 200 г. от издаването на първия български буквар „ Рибен буквар “ от д-р Петър Берон /1824/
* 09.11.2024 г. – 110 г. от рождението на Павел Вежинов, български писател /1914 – 1983/ - витрина
* 21.11.2024 г. – Деня на християнското семейство - помагане на хора в нужда със стоки от първа необходимост.
* 25.11.2024 г. –110 г. от рождението на Никола Й. Вапцаров Литературно четене.

ДЕКЕМВРИ

* 01.12.2024 г. Международен ден на борбата срещу СПИН – Изработване на брошури.
* 06.12.2024 г. - 180 г. от рождението на Петко Киряков Калоянов /Капитан Петко Войвода/, български революционер /1844 – 1900/ - табло
* 07.12.2024 г. - 115 г. от рождението на Никола Й. Вапцаров Литературно четене
* 05.12.2024 г. Международен ден на доброволеца.
* От 20 – 27.12.2024 г. – Рождественски и Новогодишни тържества съвместно с Църковното настоятелство и Кметството.

ЗАКЛЮЧЕНИЕ:

 Настоящата едногодишна програма за развитие на НЧ „ Христо Ботев – 1928 ” с. Новаково е вариант и процес във времето, един от начините, който ще се търси в бъдеще, за да стимулира развитието на общността. Ръководството на читалището, както и неговите членове, вярват, че въпреки трудностите, можем ЗАЕДНО, ангажирани и обединени в името на общата кауза, да работим за просперитета и възраждането на българската култура, да се пазят традициите, за да може село Новаково да бъде неповторимо със своя дух и обаяние културен център.

Забележка:

 Програмата е отворена за допълнения. Тя визира най-общите положения, залегнали в плановете за работа през предстоящата 2024 година. Промени по програмата се съгласуват с читалищното настоятелство и проверителната комисия и се представят в Община Асеновград.

 Изготвил: Спаска Калоферова – секретар.

 Председател : Вили Атанасова